
ประกาศองค์การบริหารส่วนตำบลองค์การบริหารส่วนตำบลตะโละหะลอ
เรื่อง  การประกาศใช้ข้อบัญญัติงบประมาณรายจ่ายประจำปีงบประมาณ พ.ศ.2554
------------------------------


ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น  พ.ศ.2541  หมวด 6  ข้อ  39  ให้องค์กรปกครองส่วนท้องถิ่น  จัดส่งสำเนางบประมาณรายจ่ายประจำปีและงบประมาณรายจ่ายเพิ่มเติม  ที่ได้รับอนุมัติให้ประกาศใช้แล้วไปยังผู้ว่าราชการจังหวัด  สำหรับองค์การบริหารส่วนตำบล  ให้ส่งนายอำเภอหรือปลัดอำเภอผู้เป็นหัวหน้าประจำกิ่งอำเภอเพื่อทราบ  ภายในระยะเวลาไม่เกินสิบห้าวัน  นับแต่วันสิ้นสุดการประกาศโดยเปิดเผยเพื่อให้ประชาชนทราบ  ณ  สำนักงานองค์การบริหารส่วนท้องถิ่น   สภาองค์การบริหารส่วนตำบลตะโละหะลอได้พิจารณาให้ความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ. 2554 ในการประชุมสภาองค์การบริหารส่วนตำบลตะโละหะลอ  สมัยสามัญที่ 3 ครั้งที่ 2 ประจำปี พ.ศ. 2553        เมื่อวันที่ 14  สิงหาคม  2553   และนายอำเภอรามัน  ได้ลงนามอนุมัติร่างข้อบัญญัติงบประมาณรายจ่าย ประจำปีงบประมาณ พ.ศ. 2554  เมื่อวันที่  29  กันยายน  2553   ไปแล้วนั้น  


จึงขอประกาศใช้ข้อบัญญัติงบประมาณรายจ่าย ประจำปีงบประมาณ พ.ศ. 2554       โดยให้มีผลบังคับใช้ตั้งแต่วันที่  1  ตุลาคม  2553  เป็นต้นไป
                          จึงประกาศให้ทราบโดยทั่วกัน
                                          ประกาศ    ณ    วันที่    30    กันยายน    พ.ศ. 2553






                ดอเล๊าะ  มะเต๊ะ






           (นายดอเล๊าะ    มะเต๊ะ)
                                                         นายกองค์การบริหารส่วนตำบลตะโละหะลอ
